CELEX: 62009CN0060
Language: fi
Date: 2009-02-11 00:00:00
Title: Asia C-60/09: Ennakkoratkaisupyyntö, jonka Tribunale Amministrativo Regionale della Campania (Italia) on esittänyt 11.2.2009 – Lucio Rubano v. Regione Campania ja Comune di Cusano Mutri

18.4.2009   
            
            
               FI
            
            
               Euroopan unionin virallinen lehti
            
            
               C 90/15
            
         Ennakkoratkaisupyyntö, jonka Tribunale Amministrativo Regionale della Campania (Italia) on esittänyt 11.2.2009 – Lucio Rubano v. Regione Campania ja Comune di Cusano Mutri
   (Asia C-60/09)
   2009/C 90/23
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Tribunale Amministrativo Regionale della Campania
   
      Pääasian asianosaiset
   
   
      Valittaja: Lucio Rubano
   
      Vastapuolet: Regione Campania ja Comune di Cusano Mutri
   
      Ennakkoratkaisukysymykset
   
   
               1)
            
            
               Onko EY 152 ja EY 153 artiklan mukaista, että kunnissa, joiden asukasmäärä on pienempi kuin 4 000, on vain yksi apteekki?
            
         
               2)
            
            
               Onko EY 152 ja EY 153 artiklan mukaista, että toisen apteekin perustamiselle yli 4 000 asukkaan kunnissa asetetaan edellytykseksi se, että asukasmäärä ylittää vähintään 50 prosentilla tämän luvun, että etäisyys olemassa olevista apteekeista on vähintään 3 000 metriä, minkä lisäksi edellytetään farmasian alan palveluja koskevien erityisten vaatimusten täyttymistä, kun otetaan huomioon pinnanmuodostukseen liittyvät olosuhteet ja liikenneyhteydet, joita arvioivat sekä terveydenhuoltoviranomaiset (paikalliset terveysvirastot) että paikallinen ammatillinen yhdistys tai joka tapauksessa viranomaiset, jotka ovat toimivaltaisia järjestämään ja valvomaan farmasian alan palveluja?